Vanderlei Farias da Silva

Vanderlei Farias da Silva (enam tuntud lihtsalt nime all Vanderlei; sündinud 1. veebruaril 1984 Porecatus) on Brasiilia jalgpallur, väravavaht. Ta mängib Brasiilia esiliiga klubis Vasco da Gama.

Vanderlei sündis Paraná osariigis Porecatus.

2007. aasta mais liitus ta Brasiilia tugevuselt teises liigas mängiva klubiga Coritiba. Alates 2008. aasta hooajast mängiti juba kõrgliigas. Coritiba põhiväravavahiks sai ta 2012. aasta hooajal. Hooaegadel 2010, 2011, 2012 ja 2013 aitas ta Coritibal võita osariigi meistrivõistlused Campeonato Paranaense. Kokku esindas ta klubi 301 ametlikus mängus.

2015. aasta jaanuaris siirdus ta Santosesse, sõlmides klubiga lepingu kolmeks aastaks. Debüüdi Santose meeskonnas tegi ta 8. veebruaril koduväljakul 2:1 võidumängus Red Bull Brasili üle.

27. märtsil 2015 põrkas ta mängus Ponte Pretaga kokku vastasmeeskonna mängijaga Rildoga."Vanderlei sofre pancada no rosto e tem suspeita de fratura na face". Globo Esporte. 26.3.2015. Vaadatud 19.3.2018 Kokkupõrke tõttu vigastas ta nägu ja pidi minema lõikusele."Vanderlei passará por cirurgia e só deve voltar na Série A". Terra. 27.3.2015. Vaadatud 19.3.2018 Selle tõttu jäi ta väljakult eemale kolmeks kuuks. Tema äraoleku ajal sai Santose põhiväravavahiks Vladimir."Técnico anuncia Vladimir como titular contra Ponte; Vanderlei fica no banco". Globo Esporte. 5.6.2015. Vaadatud 19.3.2018 Vanderlei sai tagasi koha Santose põhiväravavahina sama aasta juulis Vladimiri halva mänguvormi tõttu."Após falhas de Vladimir, Santos terá retorno de Vanderlei ao gol contra o Grêmio". O Estado de S. Paulo. 4.7.2015. Vaadatud 19.3.2018

2017. aasta jaanuaris kinnitas Santose president Modesto Roma Júnior, et Vanderlei lepingut pikendatakse kuni 2020. aasta detsembrini."Santos acerta renovação de contrato de Vanderlei até dezembro de 2020". Globo Esporte. 20.7.2017. Vaadatud 19.3.2018 2017. aasta hooajal valiti Vanderlei Brasiilia kõrgliiga hooaja sümboolsesse koosseisu. 2019. aasta hooajal kaotas ta Santose esiväravakoha klubiga samal aastal liitunud Eversonile.

2020. aasta jaanuaris sõlmis Vanderlei kaheaastase lepingu Grêmioga."Goleiro Vanderlei é mais um reforço gremista para 2020". Grêmio FBPA. 18.1.2020. Vaadatud 23.7.2020 2021. aasta aprillis siirdus ta Vasco da Gamasse.

 Saavutused 
Coritiba
Campeonato Brasileiro Série B: 2010
Campeonato Paranaense: 2010, 2011, 2012, 2013

Santos
Campeonato Paulista: 2015, 2016

Grêmio
Campeonato Gaúcho: 2020

AllikasVanderlei. soccerway.com. Vaadatud 19.3.2018

 Viited 

 Välislingid 
 Vanderlei profiil Santos FC kodulehel

Kategooria:Brasiilia jalgpallurid
Kategooria:Coritiba Foot Ball Clubi mängijad
Kategooria:Santos FC mängijad
Kategooria:Grêmio Foot-Ball Porto Alegrense mängijad
Kategooria:Club de Regatas Vasco da Gama mängijad
Kategooria:Sündinud 1984